REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/383-21

15. septembar 2021. godine

B e o g r a d

Z A P I S N I K

59. SEDNICE ODBORA ZA USTAVNA PITANjA I ZAKONODAVSTVO

NARODNE SKUPŠTINE, ODRŽANE 14. SEPTEMBRA 2021. GODINE

Sednica je počela u 8.00 časova.

Sednicom je predsedavala Jelena Žarić Kovačević, predsednik Odbora.

Sednici su prisustvovali članovi Odbora: Nevena Veinović, Uglješa Mrdić, Ilija Matejić, Željko Tomić, Toma Fila i Luka Kebara.

Sednici su prisustvovali i: Dejan Kesar, zamenik člana Odbora Đorđa Todorovića, Marko Mladenović, zamenik člana Odbora Violete Ocokoljić, Borisav Kovačević, zamenik člana Odbora Đura Perića i Zoran Tomić, zamenik člana Odbora Olje Petrović.

Sednici nisu prisustvovali članovi Odbora: Marija Jevđić, Vuk Mirčetić, Milenko Jovanov, Dubravka Kralj, Jovan Palalić i Balint Pastor, niti njihovi zamenici.

Sednici Odbora je prisustvovala i Danijela Vanušić, pomoćnik ministra za zaštitu kulturnog nasleđa i digitalizaciju Ministarstvu kulture i informisanja.

Na predlog predsednika, Odbor je jednoglasno (11 glasova za) utvrdio sledeći

**D n e v n i r e d:**

- Usvajanje zapisnika 58. sednice Odbora -

1. Razmatranje Predloga zakona o upotrebi srpskog jezika u javnom životu i zaštiti i očuvanju ćiriličkog pisma, koji je podnela Vlada (broj 011-1538/21 od 3. septembra 2021. godine), u pojedinostima

Pre prelaska na odlučivanje o tački dnevnog reda, Odbor je jednoglasno (11 glasova za), bez primedaba, usvojio zapisnik 58. sednice Odbora.

**Prva tačka dnevnog reda:** Razmatranje Predloga zakona o upotrebi srpskog jezika u javnom životu i zaštiti i očuvanju ćiriličkog pisma, koji je podnela Vlada (broj 011-1538/21 od 3. septembra 2021. godine), u pojedinostima

Odbor je, u skladu sa članom 164. Poslovnika Narodne skupštine, razmotrio je Predlog zakona o upotrebi srpskog jezika u javnom životu i zaštiti i očuvanju ćiriličnog pisma, u pojedinostima i smatra da su u skladu sa Ustavom i pravnim sistemom Republike Srbije sledeći amandmani:

- na član 1. koji su zajedno podneli narodni poslanici Balint Pastor, Elvira Kovač, Arpad Fremond, Zoltan Pek, Rozalija Ekres, Akoš Ujhelji, Danijel Đivanović, Emeše Uri i Nandor Kiš;

- na član 5. koji su zajedno podneli narodni poslanici Balint Pastor, Elvira Kovač, Arpad Fremond, Zoltan Pek, Rozalija Ekres, Akoš Ujhelji, Danijel Đivanović, Emeše Uri i Nandor Kiš;

- na član 6. koji su zajedno podneli narodni poslanici Balint Pastor, Elvira Kovač, Arpad Fremond, Zoltan Pek, Rozalija Ekres, Akoš Ujhelji, Danijel Đivanović, Emeše Uri i Nandor Kiš.

Odbor je odluku doneo jednoglasno (11 glasova za).

Za izvestioca Odbora na sednici Narodne skupštine određen je predsednik Odbora.

Sednica je završena u 8,10 časova.

Sastavni deo zapisnika čine stenografske beleške.

SEKRETAR PREDSEDNIK

dr Radoje Cerović Jelena Žarić Kovačević